Document ID: 31987R0393

31987R0393
L 040/9
SLUŽBENI LIST EUROPSKE UNIJE
09.02.1987.
UREDBA KOMISIJE (EEZ) br. 393/87
od 9. veljače 1987.
o izmjeni Uredbe (EEZ) br. 1963/79 o utvrđivanju detaljnih pravila za primjenu proizvodne subvencije za maslinovo ulje upotrijebljeno u proizvodnji određene konzervirane hrane
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća br. 136/66/EEZ od 22. rujna 1966. o osnivanju zajedničke organizacije tržišta ulja i masti (1), kako je zadnje izmijenjena Uredbom (EEZ) br. 1454/86 (2),
uzimajući u obzir Uredbu Vijeća (EEZ) br. 591/79 od 26. ožujka 1979. o utvrđivanju općih pravila za primjenu proizvodne subvencije za maslinovo ulje upotrijebljeno u proizvodnji određene konzervirane hrane (3), kako je zadnje izmijenjena Uredbom (EEZ) br. 3788/85 (4), a posebno njezin članak 9.,
budući da članak 2. stavak 3. Uredbe Komisije (EEZ) br. 1963/79 (5) predviđa da zahtjev za provjeru treba vrijediti samo za proizvodni proces koji treba završiti prije isteka trećega mjeseca nakon mjeseca u kojemu je podnesen zahtjev; budući da je iskustvo pokazalo da je to razdoblje u tehničkom smislu nedostatno za procese proizvodnje određene prerađene hrane u kojoj se maslinovo ulje koristi ne samo kao konzervans nego i kao aktivan sastojak u pripremi gotovog proizvoda; budući da se valja pobrinuti da se državama članicama omogući da utvrde razdoblje od najduže osam mjeseci za one proizvode za čiju je pripremu nedostatno utvrđeno razdoblje od tri mjeseca, kako bi se omogućilo da i takva konzervirana hrana ima koristi od proizvodne subvencije;
budući da su mjere predviđene u ovoj Uredbi u skladu s mišljenjem Upravljačkog odbora za ulja i masti,
DONIJELA JE OVU UREDBU:
Članak 1.
Sljedeće se dodaje u članak 2. stavak 3. Uredbe (EEZ) br. 1963/79 kao drugi podstavak:
„Međutim, države članice mogu predvidjeti duže razdoblje od najviše osam mjeseci kada je za proizvodnju konzervirane hrane potreban duži kontakt ulja s ribom ili povrćem od razdoblja predviđenog u prvome podstavku.”
Članak 2.
Ova Uredba stupa na snagu trećeg dana nakon objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. veljače 1987.

Labels: 7
17
6